 Madaxweynaha oo ay kormeerkiisa shaqo ku wehelinayaan xubno xildhibaanno ah iyo agaasimaha guud ee madaxtooyada iyo mudane Maxamed Cali Bile, ayaa waxa xarunta wasaaradda kusoo dhaweeyey guud ahaanba shaqaale weynaha wasaaradda warfaafinta, dhaqanka iyo wacyigelinta Somaliland oo uu gadh-wadeen u yahay wasiirka wasaaradda warfaafinta, dhaqanka iyo wacyigelinta Mudane, Cabdiraxmaan Faarax guri-barwaaqo, wasiir ku xigeenkiisa Mudane, Maxamed Muuse Abaas iyo madaxda kale ee wasaaradda, waxaana uu madaxweynuhu mid mid u booqday xafiisyada kala duwan ee hal-bawlaha u ah wasaaradda, sida istuudyaasha, Telefishanka qaranka iyo Idaacadda Radio Hargeysa, xarunta wakaallada wararka qaranka ee SOLNA, xarunta keydka cajaladaha ee Radio Hargeysa, waaxda korontada cadceedda Solar ku shaqaysa ee wasaaradda iyo xarumo kale oo muhiim ah, waxaana madaxweynaha la siiyey warbixinno kala duwan oo ku saabsan shaqada wasaaradda iyo caqabadaha hor taagan. 